Suid Afrikaanse Nuus Thread - Page 201 - Stormfront
Page 201 of 226 « First < 101 151 187 188 189 190 191 192 193 194 195 196 197 198 199 200 201 202 203 204 205 206 207 208 209 210 211 212 213 214 215 > Last »
12-03-2008, 01:43 AM #2001
Cholera in SA rivier
(Pietersburg). – Die Limpopo-rivier is met cholera besmet.
12-07-2008, 08:29 AM #2002
'Bob kan val in 2 weke'
Die ineenstorting van Zimbabwe kom Suid-Afrika duur te staan.
• 'n Cholera-epidemie kan binne 'n week in Suid-Afrika woed as die besmetting van die Limpopo-rivier nie onmiddellik gekeer word nie, sê me. Kate Tissington, 'n navorser by Wits.
• Suid-Afrika verloor reeds jaarliks 'n halwe persentasiepunt van sy bruto binnelandse produk weens die krisis in Zimbabwe, sê mnr. Mike Schüssler, hoofekonoom van T-Sec.
• Gratis gesondheids- en onderwysdienste aan Zimbabwiërs in Suid-Afrika kos die land nou meer as R1 miljard per jaar, sê me. Doret Els, ekonoom by die Efficient Group.
• Sowat 30 000 Zimbabwiese vlugtelinge stroom Suid-Afrika maandeliks onwettig binne.
• Daagliks word tussen 200 en 400 mense in Musina gedeporteer, maar hulle kom net weer oor die grens, sê die menseregte-organisasie Human Rights Watch.
"Zimbabwe het ons hele uitvoermark beneuk," sê Schüssler.
In die huidige swak ekonomiese toestande, waar die vraag na goedere op die internasionale mark opgedroog het, betaal Suid-Afrika nou dubbel omdat sy uitvoermark na Zimbabwe – vroeër die grootste in Afrika – in duie gestort het, sê Schüssler.
Plaaslike voedselpryse word ook opgejaag deur die tonne kos wat organisasies soos die Wêreldvoedselprogram (WVP) hier koop en in Zimbabwe versprei, sê Schüssler.
Intussen het wêreldwye druk op pres. Robert Mugabe toegeneem en daar word wyd bespiegel dat sy bewind op sy laaste bene is.
Botswana se minister van buitelandse sake, mnr. Phandu Skelemani, het gister gesê Mugabe kan selfs binne die volgende twee weke uitgedwing word as buurstate weier om brandstof aan sy weermag te voorsien.
Schüssler sê hy meen ook Mugabe se dae is getel.
"As jy nie meer jou troepe kan betaal nie, is dit verby."
Mnr. Tanana Mpanyane, navorser by die Instituut vir Sekerheidstudies (ISS), sê Zimbabwe staan nou op die punt van algehele ineenstorting.
"Dit kan binnekort afstuur op 'n noodtoestand in Suid-Afrika wat dan 'n cholera-epidemie binne sy landsgrense moet hanteer."
Dit het verreikende politieke implikasies vir die regering se bestaande beleid van stille diplomasie, sê Mpanyane.
"Dit sal die regering dwing om die omvang van die probleem te erken en op te tree. Zimbabwiërs sal dan outomaties vlugtelingstatus kry, wat hulle wettig in Suid-Afrika maak."
Mpanyane sê slegs 'n massiewe internasionale reddingsplan wat deur onafhanklike kundiges ingestel word, kan Zimbabwe nou van ondergang red.
"Zimbabwe is in die grond in bestuur en daar is niks meer oor nie. Hulle sal van voor af moet begin om infrastruktuur en dienste te skep.
"As alles vlot verloop en hulle nie deur droogtes geteister word nie, kan dit nie minder as 50 jaar duur nie om die land weer op te bou," sê hy.
Emeritus-aartsbiskop Desmond Tutu het Vrydag gesê Mugabe moet met geweld verwyder word en in die internasionale strafhof in Den Haag aangekla word.
Die Britse premier, mnr. Gordon Brown, het gister gesê Zimbabwe is nou 'n internasionale krisis en die Verenigde Nasies (VN) se Veiligheidsraad moet dringend hieroor vergader.
Mugabe het gedreig met 'n nuwe verkiesing nadat soldate en ook burgerregtegroepe die afgelope week in Harare betoog het teen kosskaarstes en die cholera-epidemie wat reeds die lewe van byna 600 mense geëis het.
Byna 13 000 Zimbabwiërs is met die cholerabakterie besmet – meer as 6 000 net in Harare.
Meer as 500 mense is tot dusver in Musina vir cholera behandel en 8 is daar dood.
Cholera het ook na Mosambiek oorgespoel waar byna 300 mense besmet is en 9 reeds gesterf het.
12-07-2008, 08:33 AM #2003
Motoriste moet oppas vir nuwe skelmstreek
Motoriste is gewaarsku om op hul hoede te wees vir 'n gevaarlike skelmstreek wat sekere insleepdienste gebruik om te keer dat motoriste op 'n ongelukstoneel kan bel.
Dit kom nadat lede van die Kaapstadse amateur-radioklub vasgestel het dat sekere insleepdienste smoortoestelle gebruik om selfone op ongelukstonele buite werking te stel.
Mnr. Shaun Overmeyer, voorsitter van dié klub, sê hul lede het bevind dat dié neiging – waarmee insleepdienste wil keer dat ongelukslagoffers van hul opposisie se dienste gebruik maak – reeds in Suid-Afrika posgevat het.
"Die taktiek word oorsee gebruik. Ons lede het vermoed dat dit in Suid-Afrika ook gedoen word en toe begin ondersoek instel."
Overmeyer sê dié gesofistikeerde toestelle kan met die druk van 'n knoppie jou selfoonsein versteur en verhinder dat jy enige oproepe kan maak.
As jy in 'n ongeluk was, kan jy dan niemand bel nie. Dus word jy gedwing om die diens van die eerste insleepvoertuig op die toneel te gebruik.
"Mense raak maklik paniekbevange in so 'n situasie. Hulle moet net van die toneel af wegstap. Buite die smoorgebied behoort hul selfone weer te werk." Dié smoorgebied kan oor enigiets tussen 30 m en 500 m strek.
Hoewel die gebruik en verspreiding van smoortoestelle onwettig is, is dit goedkoop op die internet te koop. Dié toestel stuur 'n breëbandsein uit wat selfoonseine opbreek. 'n Lisensie moet vir die gebruik daarvan uitgereik word.
Mnr. Sekgoela Sekgoela, woordvoerder van die Onafhanklike Kommunikasie-owerheid van Suid-Afrika (Okasa), sê slegs sekere wetstoepassingsdepartemente mag smoortoestelle gebruik. Daar is vir geen ander instansie lisensies uitgereik nie.
"Okasa het nog geen klagtes hieroor ontvang nie, maar mense moet so 'n voorval by die polisie aanmeld. Skuldiges kan tronkstraf kry of met tot R100 000 beboet word."
Mnr. Rob Handfield-Jones, die Automobiel-Assosiasie (AA) van Suid-Afrika se hoof van openbare betrekkinge, sê dit kan mense se lewe in gevaar stel. "Die polisie en mediese personeel kan ook nie op die toneel selfoonoproepe maak om ekstra hulp te ontbied nie."
Mnr. André van der Merwe, voorsitter van die Suid-Afrikaanse insleepdiens-vereniging sê hoewel hy nie weet of hul lede skuldig is aan die gebruik van smoortoestelle nie, glo hy dat sekere insleepdienste dit wel gebruik. "Dit kan massiewe gevolge vir skuldiges inhou, veral as mense doodgaan op 'n ongelukstoneel waar 'n smoortoestel gebruik is."
12-07-2008, 08:37 AM #2004
Volbank gaan oor Derby-Lewis se lot beslis
Clive Derby-Lewis en sy regspan is woedend oor 'n besluit dat 'n volbank van die Pretoriase hooggeregshof moet beslis oor sy aansoek om die minister van korrektiewe dienste te dwing om hom op parool vry te laat.
Derby-Lewis glo die aandrang van die kantoor van die staatsprokureur dat dit "in die belang van regspleging en in openbare belang" is vir 'n volbank om die aansoek aan te hoor, net nóg 'n poging is om sy hofgeding te vertraag.
Regter Jerry Shongwe, adjunkregterpresident, stem egter saam met die staatsprokureur dat Derby-Lewis se aansoek voor 'n volbank hoort.
Shongwe sê in 'n brief aan mnr. Marius Coertze, regsverteenwoordiger van Derby-Lewis, dat hy die saak met regterpresident Bernard Ngoepe bespreek het.
"Weens die belangrikheid en die wyd verspreide publisiteit wat die aansoek geniet, het ons besluit dit moet deur 'n volbank aangehoor word," sê Shongwe. Hy het die betrokke regspanne gevra om voortydig te sorg dat drie afskrifte van alle dokumente vir die volbank gereed gemaak word.
Luidens Shongwe se brief het Derby-Lewis se oorspronklike lêer by die hofgebou voete gekry. Dit is selfs nie op die hof se rekenaarstelsel nie.
Derby-Lewis (72) wend hom tot die hof nadat 'n plaaslike paroolraad vroeër aanbeveel het dat hy op 15 Oktober vanjaar vrygelaat word nadat hy reeds 15 jaar van sy vonnis van lewenslange tronkstraf uitgedien het.
Die Wet op Korrektiewe Dienste bepaal 'n persoon wat ouer as 65 is en lewenslange tronkstraf uitdien, kan vrygelaat word wanneer hy of sy 15 jaar van die vonnis uitgedien het.
Maar die minister van korrektiewe dienste beweer in hofstukke die tydperk wat Derby-Lewis in die dodesel was voordat sy vonnis in lewenslange tronkstraf verander is, tel nie.
Hoewel Derby-Lewis in 1993 begin het om sy vonnis uit te dien, is dit eers op 7 November 2000 na lewenslange tronkstraf gewysig. Volgens die minister tel dié sewe jaar dus nie.
'n Datum vir die aanhoor van die aansoek is nog nie bepaal nie.
12-10-2008, 01:20 AM #2005
Limpoporivier met dodelike cholera-bakterie besmet
Die cholera-uitbreking in Zimbabwe het hierdie week 'n verdere dramatiese wending geneem met die nuus dat Limpoporivier met dié hoogs aansteeklike en dikwels noodlottige siekte besmet is.
'n Provinsiale woordvoerder van die Departement Gesondheid en Welsyn, mnr. Phuti Seloba, het hierdie week bevestig dat watermonsters wat uit die Limpoporivier geneem is positief getoets het vir cholera. Die toetse is Maandag net oos van Musina in die Limpoporivier uitgevoer.
Die nuus het as groot skok gekom vir inwoners van die land se noordgrens wat beide die rivier vir drinkwater en besproeingsdoeleindes gebruik. Kort na die aankondiging het die voorsitter van TLU SA Noord, mnr. Jan Viljoen, boere indringend gemaan dat die besproeiing van gewasse met rou water uit die Limpoporivier 'n gesondheidsgevaar vir verbruikers kan inhou.
"Gewasse soos slaaiblaar, tamaties, selfs wortels en aartappels, moet deeglik gewas word voordat dit gebruik word. Die kookproses vernietig die bakterieë. Die grootste gevaar is wanneer plaaswerkers of gemeenskappe wat op die oewer van die Limpopo woon, die rou water gebruik vir was- of drinkwater. Boere, tradisionele leiers en ander leiers word gevra om inligting te versprei en streng higiëne in te stel," het Viljoen gesê.
Tans bestaan daar ook 'n werklike vrees dat die cholera-besmetting na ander riviere in die streek versprei het. Seloba het by verdere navraag Woensdag gesê dat amptenare van die Departement van Waterwese wel besig is met die neem van verdere watermonsters in ander riviere in die streek, bloot om seker te maak dit is nie besmet nie en steeds veilig vir menslike gebruik.
Oor die moontlike oorsaak van besmetting van die Limpopo Rivier is daar tans baie teorieë. Een argument is dat besmette Zimbabwiërs wat onwettig oor die grens deur die rivier gekom het die oorsaak is. Baie meen egter dat hierdie argument onwaarskynlik is en blameer eerder die totale ineenstorting van die rioolstelsel op die Zimbabwiese grensdorp Beitbrug, net noord van die Suid-Afrikaanse grens, vir die besmetting. Weens die ineenstorting van die stelsel vloei duisende liters rou riool in die Limpoporivier in.
Die situasie is kommerwekkend, in so 'n mate dat gesondheidsamptenare van beide Zimbabwe en Suid-Afrika voorverlede week 'n dringende ver-gadering belê het om die krisis in Beitbrug aan te spreek. Die hoof fokus van die vergadering was gewees om te kyk hoe die twee lande mekaar behulpsaam kan wees ten opsigte van water- en rioolsuiwering in die Zimbabwiese grensdorp.
Met die gevaar van cholera-besmetting 'n wrede werklikheid, word inwoners weereens gemaan om voorkomend op te tree. Voorkoming sluit in dat lede van alle gemeenskappe streng higiëne moet handhaaf.
"Alle mense moet toilette gebruik en nie die veld of padskouers nie. Toilette moet behandel word. Behandelde water en seep moet by alle toilette beskikbaar wees, sodat die hande deeglik met water en seep gewas kan word. Alle water moet gekook word voor gebruik.
Alle voedsel moet deeglik gewas word met behandelde water voordat dit geëet word. Die bakterie word deur die mond ingeneem en daarom moet seker gemaak word dat hande deeglik gewas word," is Viljoen se raad.
12-10-2008, 04:37 PM #2006
10 vas wat kitsbanke glo opblaas
Polokwane. – Tien mans wat glo kitsbanke in Limpopo opgeblaas het, sal Kersfees agter tralies deurbring.
Hulle is vandeesweek tydens 'n reuse-polisie-operasie in die Nor-tham-gebied in hegtenis geneem.
Sr.supt. Motlafela Mojapelo het gesê al die mans het by myne in die Northam-gebied gewerk.
Verskillende soorte plofstowwe van sowat R93 500 is by hulle gekry. Die polisie het ook op twee motors beslag gelê.
Die mans het reeds op verskeie aanklagte ingevolge die Wet op Plofstowwe in die Thabazimbi-landdroshof verskyn.
Hulle is mnre. Godfrey Rwayi (30), Erisas Sekoboane (29), Ntobo-kwane Mpasha (31), Lucas Moyo (28), Gobakwaona Mololwane (23), Brain Thapelo (24), Peter Tselae-yang (28), Thabang Maime (28), Thabang Molope (24) en Vincent Nogbeni (26).
Verskeie kitsbankontploffings het Limpopo vroeg vanjaar geruk.
Die mans is borgtog geweier en bly in aanhouding totdat hulle weer op 26 Januarie in die hof verskyn.
12-10-2008, 04:39 PM #2007
So lyk plaaskampe...
Daar is beweer kinders word daar opgelei vir 'n oorlog teen swart mense. Hulle word glo gewys hoe om bomme te maak en vuurwapens te gebruik. Jooste sê dié bewerings is snert.
Kinders ondergaan sesmaandelikse naweekkampe voordat hulle 'n beret mag dra.
12-12-2008, 02:23 AM #2008
4 ontsnaptes weer gevang
Vier van die agt vermoedelik gevaarlike verhoorafwagtendes wat Saterdagaand uit die Lethabong-polisieselle naby Rustenburg in Noordwes ontsnap het, is weer agter tralies.
Drie van die voortvlugtiges is gister in die vroeë oggendure in 'n plakkershut in Maumong naby Sun City aangekeer, het konst. Dipuo Modiko, polisiewoordvoerder, gesê.
Twee van hulle word van gewapende roof aangekla en 'n derde van verkragting. Die vierde man, wat ook van gewapende roof aangekla word, is Sondagnag al in Lethabong opgespoor waar hy in 'n huis geslaap het.
Die mans en vier makkers het hul sel se boonste diefwering glo afgesaag en deur die dak ontsnap. Modiko het gesê 'n interne ondersoek na die ontsnapping is aan die gang.
12-12-2008, 02:24 AM #2009
Twee lede van sindikaat vas wat mense glo van bank volg, beroof
Twee vrouelede van 'n sindikaat wat hul slagoffers glo van banke agtervolg en beroof het, is gister in Alberton vasgetrek.
Die vroue, in hul 30's, is glo in 'n motor naby 'n bank in die Ringpad in hegtenis geneem nadat hulle in dié bank was. 'n Polisie-ID-kaart is in hul besit gevind.
Kapt. Manaka Raphulu, Alberton-polisiewoordvoerder, het gesê die vroue het mense geteiken wat groot bedrae geld trek.
"Die groep sou in die tou van 'n gegewe bank staan en hul slagoffers dophou terwyl die geld getrek word.
"Sodra die slagoffer uit die bank gaan, het die verdagtes die persoon genader, die polisiekaart gewys en die persoon beveel om saam met hulle na 'n verlate plek te gaan, waar hulle die persoon dan beroof het."
Volgens hom het twee gewapende vroue die polisiekaart vroeër vanjaar by 'n vroulike polisiereservis in Ermelo geroof.
Die sindikaat werk glo reg oor Gauteng.
Beeld het vertroulik verneem die sindikaat kan moontlik met die roof van en moord op 'n polisieman, konst. Tyani Khoza, in Oktober verbind word. Sy lyk is op 'n mynhoop in Booysens in die suide van Johannesburg gevind.
Hulle was moontlik ook verantwoordelik vir die moord op 'n Oos-Randse ma, wat vroeër vanjaar eers van 'n bank agtervolg en beroof is.
Die motor waarin die vroue gearresteer is, behoort glo aan 'n sindikaat-lid. Dié en 'n makker het gister kort ná die arrestasie weggehardloop.